Τακαφούμι Ισομούρα

Ο Τακαφούμι Ισομούρα (,8 Δεκεμβρίου 1930 – 26 Νοεμβρίου 2007) ήταν Ιάπωνας πολιτικός. Υπηρέτησε ως δήμαρχος της Οσάκα από το 1995 έως το 2003 και ήταν ομότιμος καθηγητής του Πανεπιστημίου της Πόλης της Οσάκα.

Ο Ισομούρα γεννήθηκε στην Οσάκα, αποφοίτησε από το Πανεπιστήμιο της Πόλης και ξεκίνησε την καριέρα του ως καθηγητής οικονομίας στο ίδιο πανεπιστήμιο.. 
Έγινε αντιδήμαρχος της Οσάκα τον Απρίλιο του 1990, έπειτα από πρόταση του τότε δημάρχου της πόλης, Μασάγια Νίσιο."Obituary / Takafumi Isomura / Former Osaka Mayor". Yomiuri Shimbun. 2007-11-28. Retrieved 2007-11-27. Τον Δεκέμβριο του 1995, διαδέχθηκε τον Νίσιο στη θέση του δημάρχου. Ένας από τους πρωταρχικούς στόχους του Ισομούρα κατά τη διάρκεια της θητείας του ήταν η διεκδίκηση της διοργάνωσης των Θερινών Ολυμπιακών Αγώνων του 2008 από την Οσάκα. Ωστόσο, στη συνεδρίαση της Διεθνούς Ολυμπιακής Επιτροπής τον Ιούλιο του 2001, αποφασίστηκε η ανάθεση της διοργάνωσης στο Πεκίνο.

Ο Τακαφούμι Ισομούρα πέθανε από ηπατοκυτταρικό καρκίνωμα σε νοσοκομείο της Οσάκα στις 26 Νοεμβρίου 2007.
 Ήταν 76 ετών.

 Παραπομπές 

Κατηγορία:Δήμαρχοι της Ιαπωνίας